O‘zbekiston 20ta davlatdan choy import qilgan. Bu haqda Davlat statistika qo‘mitasi ma’lumot berdi. Foto: Pixabay Qo‘mita xabariga ko‘ra, O‘zbekiston 2021 yilning yanvar-avgust oylarida 20ta xorijiy davlatdan qiymati 23,2 mln AQSh dollariga teng bo‘lgan 17,3 ming tonna choy import qilgan. O‘tgan yilning mos davri bilan solishtirilganda choy importi 757 ming AQSh dollariga oshgan. 2021 yilning yanvar-avgust oylarida O‘zbekiston choy mahsulotini eng ko‘p import qilgan davlatlar: Xitoy – 13,5 ming tonna;   Keniya – 1,4 ming tonna;   Eron – 594,7 tonna;   Hindiston – 364,4 tonna;   Indoneziya – 358,9 tonna;   Shri-Lanka – 291,6 tonna;   Vetnam – 289,4 tonna;   Rossiya – 237,6 tonna;   BAA – 168,0 tonna. Bundan oldin, O‘zbekistonga choy asosan Xitoy va Keniyadan olib kelinayotgani ma’lum qilingandi.